แคน2แผ่นดิน

แคน2แผ่นดิน เป็นละครโทรทัศน์แนวแอกชัน-ดราม่า ออกอากาศทางช่อง 7 HD ผลิตโดย บริษัท โกลด์ ซี.พี.จี.เอ็นเตอร์เทนเม้นท์ จำกัด สร้างโดย ฉลอง ภักดีวิจิตร บทประพันธ์โดย ดรรชนี / ภูเขา บทโทรทัศน์โดย ภูเขา กำกับการแสดงโดย ฉลอง ภักดีวิจิตร และ สำรวย รักชาติ ละครเริ่มตอนแรกวันพฤหัสที่ 22 มิถุนายน 2566 และได้ถูกนำกลับมารีรันหลังข่าวภาคค่ำในปี 2568 เริ่มตอนแรกวันเสาร์ที่ 16 สิงหาคม 2568

แคน2แผ่นดิน เปิดตัวพร้อมสถิติละครเรตติ้งเปิดตัวสูงสุดครึ่งปีแรกของพ.ศ. 2566 เพราะสามารถทำเรตติ้งตอนแรกได้สูงถึง 5.1 และจากผลการสรุปละครที่มีเรตติ้งเฉลี่ยสูงสุดแห่งปี 2566 ของช่อง7HD แคน2แผ่นดิน สามารถคว้าอันดับ 1 ไปครอง (ร่วมกับละครเรื่อง เพลิงไพร) ด้วยเรตติ้งเฉลี่ย 4.3 

 เรื่องย่อ 
แคน2แผ่นดิน เป็นเรื่องราวเกี่ยวกับสองพี่น้อง "เคนเพชร" (ชาคริต บุญสิงห์) และ "แคนชัย" (วิชญพงศ์ เอี่ยมสะอาด) ทายาทของ "เจ้าห่มเมือง" (พลรัตน์ รอดรักษา) แห่งรัฐเวียงฟ้า ที่ต้องพลัดพรากจากกัน ตั้งแต่เด็ก และกลายเป็นเด็กกำพร้าหลังจากที่พ่อแม่ถูกสังหารโดยทหารเอกและผู้นำคณะปฏิวัติ "หนานคำ" (ทัตพงศ์ พงศทัต) ในระหว่างการหลบหนี ก่อนสิ้นชีวิตเจ้าห่มเมืองได้มอบกุญแจแคนทองคำสำหรับเปิดประตูขุมสมบัติใต้น้ำให้แก่บุตรชายทั้งสองก่อนสั่งให้ทั้งสองข้ามแม่น้ำโขงไปฝั่งไทยโดยใช้เรือเล็ก ๆ ที่อยู่ริมฝั่ง แต่ถูก "ไชยะ" (สุรศักดิ์ โชติทินวัฒน์) ขัดขวาง เด็กน้อยทั้งสองพยายามขัดขืนแต่สุดท้าย "แคนชัย" ถูกฟาดจนสลบอยู่ในเรือที่ค่อย ๆ ลอยออกจากฝั่งและล่องตามน้ำไป ในขณะที่ "เคนเพชร" ถูกไชยะจับตัวไว้ได้ 

20 ปีต่อมา แคนชัยถูกครอบครัวของ "อานนท์" (เฉลิมพร พุ่มพันธ์วงศ์) และ "คำหล้า" (เบญทราย กียปัจจ์) รับไปเลี้ยงเป็นลูกบุญธรรมและเปลี่ยนชื่อเป็น "ระพิณ" ตามชื่อบุตรชายแท้ ๆ ของคำหล้าและอานนท์ที่เพิ่งเสียชีวิตไป ระพิณเติบโตไปรับราชการเป็นนายตำรวจน้ำดีมีความซื่อตรงต่อหน้าที่ ส่วนเคนเพชรผู้เป็นพี่ชาย ถูกไชยะเอาตัวส่งให้หัวหน้าหมู่บ้านผลิตยาเสพติดในรัฐเวียงฟ้าชื่อ "จูมะลี" (จักรธิป ทองทิพย์) ที่รับไปเลี้ยงและฝึกสอนให้เติบโตเป็นนักฆ่า 

หลังจากที่ได้เรียนรู้ข้อมูลเกี่ยวกับถ้ำสมบัติจาก "ดร.วิทยา" นักการเมืองท้องถิ่น "วันชัย"  (พงศนารถ วินศิริ) และบุตรชาย "เนวิน" (นนทพันธ์ ใจกันทา) จึงมุ่งหน้าสู่รัฐเวียงฟ้าเพื่อตามหาสมบัติของเจ้าห่มเมือง ในขณะเดียวกันนายพลหนานคำก็ได้มอบหมายให้บุตรชาย "หานฟ้า" (ณรงค์ฤทธิ์ อุ่นบุรมย์) ลงพื้นที่หาแหล่งที่เก็บสมบัติของเจ้าห่มเมืองเช่นกัน โดยมีมาร์ค (ศุภวัฒน์ อ่ำประสิทธิ์) ผู้เชี่ยวชาญด้านโบราณคดีและธรณีวิทยาเป็นหัวหน้าทีม แต่การที่จะเข้าไปในถ้ำสมบัติของเจ้าห่มเมืองได้นั้น จำเป็นต้องใช้กุญแจสำคัญและนั่นก็คือแคนทองคำ การค้นหาและช่วงชิงแคนทองคำจึงบังเกิดขึ้น 

 นักแสดง
 ละครโทรทัศน์ พ.ศ. 2566 บทบาท นักแสดงหลัก เคน / เคนเพชร  ชาคริต บุญสิงห์ ร้อยตำรวจเอก ระพิณ เอี่ยมสะอาด (ผู้กองระพิณ) / แคนชัย วิชญพงศ์ เอี่ยมสะอาด พิมสาย ชวนันท์ (พิม) พรชดา วราพชระ มินตะยา (มิน) รัญดภา มันตะลัมพะ บทบาท นักแสดงสมทบ  เนวิน อัศวกิจ นนทพันธ์ ใจกันทา แสนคำ / คำหมาน วงค์อิน พลพจน์ พูลนิล ไชยะ สุรศักดิ์ โชติทินวัฒน์ บัวเงิน พิณิชา กิจเกษมพงศา วันชัย อัศวกิจ พงศนารถ วินศิริ นายพลหนานคำ ทัตพงศ์ พงศทัต ผู้กำกับวิวัฒน์ พิเชษฐ ศรีราชา มาร์ค ศุภวัฒน์ อ่ำประสิทธิ์ เจ้าห่มเมือง พลรัตน์ รอดรักษา อานนท์ เฉลิมพร พุ่มพันธ์วงศ์ จูมะลี จักรธิป ทองทิพย์ หมวดพิเชษฐ์ ชาลี เนียรศิริ พอใจ สิทธิพงษ์ อิ่มเสถียร หานฟ้า ณรงค์ฤทธิ์ อุ่นบุรมย์ ดร.วิทยา วรธนพจน์ ตันติวิริยจงกูร  สีบัว สกุนตลา ปีกจตุรัส คำหล้า เบญทราย หุ่นน้อย แก้วใจ ศิราณี ญาณกิตติกานต์  เสือ เลิศศรัณย์ วิญญาสุข โจ เมาะตะมะ โจอี้ เชิญยิ้ม หม่องดำ เกียรติพันธ์ ฉิมโฉม คำพัน จตุรงค์ โกลิมาศ วันทา พัฐจักร โกมาร จ่าสิบตำรวจ ยง ถอนโพธิ์ (จ่ายง) สฤษดิ์ทอง ถอนโพธิ์   พรานคง เรืออากาศโท จักรพงศ์ ภาคีชีพ เมฆ ชาลี กรีชัย เหี้ยม ธงชัย มาเม่น บทบาท นักแสดงรับเชิญ        อินทร วงค์อิน (เฒ่าอิน) เพชรฎี ศรีฤกษ์ ทองดี  ไอศูรย์ คงดี อาชา จักรภพ ชาติเชยแดง บุญมา พะเยาว์ นิ่มมา พรานบุญ นันทพล กมุทวณิช ทหารนายพลหนานคำ บรรทม เปี่ยมพงศ์สานต์ แจ็ค บ่อนไก่ พันตำรวจเอก วาทิต ภูมิสุวรรณ (ผู้กำกับฤทธิ์) ธนะวรรธน์ ครองสุขศิริชัย จ่าจั่ว นรเทพ เชาวน์วิวัฒน์ มิ่งมั่น โจ้ สิงห์เดี่ยว ตากล้อง โจ บางบอน พยัคฆ์ พนา เบ็นซู

 เพลงประกอบละคร 
 เพลง แคน2แผ่นดิน (เพลงเปิด) ขับร้องโดย : ท่านตู๋ ไดนาไมต์
 เพลง คือเธอทุกอย่าง (เพลงปิด) ขับร้องโดย : เกิบ ณัฐพงศ์

 แหล่งข้อมูลอื่น 


 อ้างอิง 

หมวดหมู่:ละครแนวแอ็คชั่น
หมวดหมู่:ละครโทรทัศน์ทางสถานีโทรทัศน์ช่อง 7 เอชดี
หมวดหมู่:ละครโทรทัศน์ไทยในปี พ.ศ. 2566
หมวดหมู่:ละครโทรทัศน์ที่กำกับโดย ฉลอง ภักดีวิจิตร
หมวดหมู่:ละครโทรทัศน์ที่สร้างโดย ฉลอง ภักดีวิจิตร